અમુલે આપ્યો ખેડૂતોને ઝટકો, ફેટના ભાવ ઘટાડ્યા | Amul Cuts Milk Procurement Prices - Central Gujarat | I Am Gujarat
Gujarati News Central Gujarat અમુલે આપ્યો ખેડૂતોને ઝટકો, ફેટના ભાવ ઘટાડ્યા
અમુલે આપ્યો ખેડૂતોને ઝટકો, ફેટના ભાવ ઘટાડ્યા
Updated: Sep 10, 2018 23:53 pm IST
1/3અમુલએ ખેડૂતોને આપ્યો ઝટકો
આણંદઃ સતત વધી રહેલી મોંઘવારી વચ્ચે અમુલ દૂધ મંડળી તરફથી ખેડૂતોને એક મોટો ઝટકો આપવામાં આવ્યો છે. દેશની સૌથી મોટી દૂધ ઉત્પાદક મંડળી કહેલાતી અમુલએ દૂધના ખરીદ ભાવમાં ઘટાડો કર્યો છે. માત્ર દોઢ મહિનાના સમયગાળામાં જ અમુલ દ્વારા આ બીજો ઘટાડો કરવામાં આવ્યો છે. જેના કારણે ખેડૂતોને હવે દૂધમાં પ્રતિ કિલોએ મળતા ફેટમાં 20 રૂપિયા સુધી ઓછી કિંમત મળશે.
2/3દૂધના ભાવમાં પ્રતિ કિલો ફેટએ ઘટાડો
દેશની સૌથી સહકારી દૂધ મંડળી કાઈરા ડિસ્ટ્રીક્ટ કો-ઓપરેટીવ મિલ્ક પ્રોડ્યૂસર્સ યુનિયન લિમિટેડ (KDCMPUL) જે અમુલ દ્વારા પણ જાણીતી છે, તેણે ખેડૂતો પાસેથી ખરીદવામાં આવતા દૂધના ભાવમાં પ્રતિકિલો ફેટએ રૂપિયા 20 સુધીનો ઘટાડો કરવામાં આવ્યો છે. જેથી હવે મંગળવારથી ખેડૂતોને અમુલ ડેરી દ્વારા 640 પ્રતિ કિલો ફેટએ ચૂકવવામાં આવશે. આ પહેલા ખેડૂતોને 660 રૂપિયા પ્રતિ કિલો ફેટએ ચૂકવવામાં આવતા હતા. અમુલ દ્વારા ઘટાડાયેલી આ કિંમતની અસર ખેડા અને આણંદ જિલ્લાના ખેડૂતો પર પડશે.
3/3પાછલા દોઢ મહિનામાં બીજી વખત ઘટાડો
ઉલ્લેખનીય છે કે અમુલ દ્વારા પાછલા દોઢ મહિનાના સમયગાળામાં આ બીજી વખત ઘટાડો કરાયો છે. આ પહેલા દૂધ મંડળીએ ઓગસ્ટમાં દૂધના ભાવમાં પ્રતિ ફેટ કિલોએ 680થી ઘટાડીને 660 રૂપિયા કર્યા હતા.